KALANSEN 1
Gundo min dɔnni bɛna an nisɔndiya
Yala mɔgɔ dɔ delila ka gundo dɔ fɔ i ye wa?
I ka miiri la mɛlɛkɛw tun bɛ a ɲini ka mun dɔn?
A mɛna, Ala ye cɛ fɔlɔ ani muso fɔlɔ da. Olu tɔgɔ tun ye Hadama ani Hawa ye. Ala ye so ɲumanba di u ma min tɔgɔ tun ye Edɛn nakɔtu. Ni Hadama ni Hawa tun ye Ala kan minɛ, olu ni u denw tun bɛna dugukolo bɛɛ kɛ alijinɛ ye i n’a fɔ nakɔtu in tun bɛ cogoya min na. Wa u tun bɛna ɲɛnamaya kɛ badaa o alijinɛ kɔnɔ. Nka yala i hakili b’a la Hadama ni Hawa ye min kɛ wa?
Hadama ni Hawa ma Ala kan minɛ, wa o de kama an tɛ alijinɛ kɔnɔ bi. Nka Ala y’a fɔ ko a bɛna dugukolo yɔrɔ bɛɛ kɛ yɔrɔ cɛɲumanba ye, ani ko mɔgɔw bɛɛ bɛna ɲɛnamaya kɛ badaa o yɔrɔ la nisɔndiya kɔnɔ. A bɛna o kɛ cogo di? Fɔlɔ fɔlɔ la, mɔgɔw tun tɛ o jaabi dɔn. O tun ye gundo ko ye.
Tuma min na Yesu nana dugukolo kan, a ye mɔgɔw kalan fɛn caman na o gundo ko la. A y’a fɔ ko o gundo tun bɛ Ala ka Masaya de kan. Yesu y’a fɔ ko mɔgɔw ka delili kɛ walisa Ala ka Masaya ka na. O masaya bɛna dugukolo kɛ alijinɛ cɛɲumanba ye.
Yala e kɔrɔtɔlen don ka o gundo dɔn wa?— I hakili to a la ko mɔgɔ minnu bɛ Jehova kan minɛ olu dɔrɔn de bɛna ɲɛnamaya kɛ o alijinɛ kɔnɔ. Bibulu bɛ kuma maana caman kan, minnu bɛ kuma cɛw ani musow kan minnu ye Jehova kan minɛ. Yala i b’a fɛ ka olu dɔn wa?
TƐMƐSIRAW KALAN I KA BIBULU KƆNƆ
Marka 4:
11
1 Piɛrɛ 1:
12
Jenɛse 1:
26- 28; 2: 8, 9; 3: 6, 23
Matiyu 6:
9, 10
Zaburu 37:
11, 29
^ dak. 3 Nin maana ninnu kɔnɔna na, i bɛna nin taamashyɛn ye (—) ɲininkali dɔw kɔfɛ. O b’a jira i la ko o ye waati ɲuman ye ka lafiyɛn kɛ ani k’a to i den ka jaabi di.
bam_Latn bam_Latn dyu_Latn dyu_Latn bam_Latn bam_Latn bam_Latn bam_Latn dyu_Latn som_Latn unk nus_Latn unk twi_Latn unk hau_Latn unk dyu_Latn unk bam_Latn